צ'ארלס קרולאק

צ'ארלס צ'אנדלר קרולאק (באנגלית: Charles Chandler Krulak; נולד ב-4 במרץ 1942) הוא גנרל אמריקאי יוצא חיל הנחתים של ארצות הברית אשר שימש כמפקד ה-31 של החיל.

חיים מוקדמים ולימודים
קרולאק נולד וגדל בבסיס חיל הנחתים קוונטיקו, שבמדינת וירג'יניה. אביו הוא גנרל הנחתים ויקטור קרולאק שנחשב לאחד הקצינים הנודעים בחיל. בשנת 1963 החל קרולאק את לימודיו באקדמיה הימית של ארצות הברית. בסיום לימודיו הוסמך כקצין בחיל הנחתים.

קריירה
בשנת 1964, לאחר הסמכתו לקצונה, עבר קרולאק בחיל הכשרה כלוחם וקורס קציני חי"ר. במלחמת וייטנאם השלים קרולאק שני סבבי שירות כמפקד מחלקה וכמפקד פלוגה. הוא עוטר בשני עיטורי כוכב הכסף על גבורתו. בהמשך שירת כמדריך באקדמיה של הצי וכמפקד הגדוד השלישי ברגימנט ה-3 של החיל. במלחמת המפרץ פיקד על אגד התחזוקה ה-2 של החיל.

קרולאק השלים מספר תפקידי פיקוד ומטה נוספים בחיל ובכללם מפקד כוחות הנחתים בזירת האוקיינוס השקט. לאחר מכן פיקד על מפקדת הפיתוח הקרבי של חיל הנחתים ופיתח את מושג "הרב"ט האסטרטגי". בתפקידו האחרון שירת כמפקדו ה-31 של חיל הנחתים. בשנת 1999 סיים את שירותו ופרש לגמלאות.

לאחר פרישתו שימש כיו"ר ומנכ"ל "MBNA Europe Bank" וכמנכ"ל קבוצת הכדורגל אסטון וילה.

קישורים חיצוניים

הערות שוליים

גנרלים בחיל הנחתים של ארצות הברית
מעוטרי מדליית השירות המצוין של מחלקת ההגנה
מעוטרי לב הארגמן
מעוטרי כוכב הארד
מעוטרי כוכב הכסף
עסקני כדורגל
אנשי הכוחות המזוינים של ארצות הברית במלחמת וייטנאם
עסקני ספורט אמריקאים
מפקדי חיל הנחתים
אמריקאים שנולדו ב-1942